سەید جەلالەدین محەممەدیان

سەید جەلالەدین محەممەدیان (لەدایکبووی ١٩٤٦ لە کرماشان) گۆرانیبێژێکی کوردی خەڵکی ڕۆژھەڵاتی کوردستانە کە گۆرانیی بە ھەردوو زمانی کوردی و فارسی و، لەسەر شێوازی مۆسیقای سوننەتیی ئێرانی و عیرفانی وتووە. پیاوانی خوا () بەناوبانگترین بەرھەمی گۆرانییەتی.

 ژیاننامە 
سەید جەلالەدین محەممەدیان لە ساڵی ١٩٤٦ لە گەڕەکی فەیزابادی شاری کرماشان لەدایک بووە. لە تەمەنی گەنجییەوە بە ھاندانی مامۆستا سەید ئەمیرۆلا کاتەکبوودی لە گرووپی تەنبوورنەوازان کاری کردووە. دوای ئەوەی دەنگی گەشە دەکات و ئامادەکاریی باش دەکات، لە ١٩٧٢ چالاکییە ھونەرییەکانی لە فەرھەنگ و ھونەری کرماشان دەست پێ دەکات. دواتر بۆ ئەوەی باشتر لە مۆسیقای ڕەسەنی ئێران تێ بگات، ڕوو دەکاتە تاران و لەسەر دەستی محەممەد ڕەزا شەجەریان وەک خوێندکار لە فێرگەی سەبا بۆ ماوەی سێ ساڵ دەخوێنێت و لە ھەمان کاتدا لە خزمەت ئەسغەر بەھاریدا بە ئامێر و دێڕەکانی گۆرانی ئاشنا دەبێت و بۆ ماوەی سێ ساڵی دیکەش لە پۆلی مامۆستا شەجەریان دەمێنێتەوە کە ئەوسا لە ڕادیۆ دەرسی دەوتەوە. ماوەیەکیش لای پرۆفیسۆر مەحموود کەریمی بە مەبەستی تەواوکردنی زانستە موزیکییەکانی خوێندوویەتی. لە ١٩٧٧ دیسان پەیوەندیی بە گرووپی تەنبوورنەوازان کرد.کتێبی پوخنەی جوگرافیاو مێژووی کرماشان، دانراوی محمد عەلی سوڵتانی، ١٩٩١ لاپەڕە: ٣٩٤–٣٩٥ ھاوشێوەی زۆربەی گۆرانیبێژانی تری وەک شارام نازری، کەڵکی لە شیعرە سۆفییەکانی شاعیرە گەورەکانی فارس وەک حافز و مەولانای ڕۆمی وەرگرتووە. لە زۆرینەی بەرھەمەکانی، لەپاڵ تەموورە، دەنگی دەفیش دەبیسترێت.

محەممەدیان لە ١٩٧٩ لەگەڵ ناوەندی پاراستن و بڵاوکردنەوەی مۆسیقا کاری کردووە و گۆرانییەکی سەرنجڕاکێشی بە ناوی «ھەوای نیشتمان» () لەگەڵ ئۆرکێسترای تەنبووری شەمس و مەزھەر ئەنوار و ئۆرکێسترای ڕادیۆی ئێران پێشکەش کرد.

محەممەدیان دوای ساڵانێکی زۆری پڕ بەرھەم، لە دنیای ھونەر دوور کەوتەوە. لەو بارەوە دەڵێ: «… لەبەر ھەندێ ھۆکار لە ھونەر کشامەوە؛ نامەوێ خودان ھونەرێک بم نزم بێ و قسەی بەدواوە بێت.»https://www.isna.ir/news/1402042516289/تجلیل-از-خوانندھ-ای-کھ-می-خواستند-او-را-در-خیابان-بکشند

 ئەلبوومەکان 
 پیاوانی خودا
 عاشقی دێوانە
 ھاوڕێی دڵ
 زادەی عیشق
 شیرین شیرینە کە بریتییە لەم گۆرانیانە:

 نیلوفرای من
 شیرین شیرینە
 مثل گلی نگارا
 مزار شیرین
 گوڵنیشان
 ھیچ تقصیری
 ئاگرواران
 سەفەر خوەش
 گل من

 پێزانین 
سی و دووھەمین فێستیڤاڵی مۆسیقای فەجر لە بەشی پێزانینی لە ٢٦ی شوباتی ٢٠١٦ لە مەراسیمی کۆتاییدا ڕێزی لە سەید جەلالەدین محەممەدیان گرت.خبرگزاری کُردپرس: تقدیر از خوانندۀ پیش‌کسوت کرمانشاهی در اختتامیۀ جشنوارۀ موسیقی فجر، نوشته شده در ۷ بهمن ۱۳۹۵، آرشیوشده در ۱۴ بهمن ۱۳۹۵؛ بازدید در ۷ بهمن ۱۳۹۵.

ھەروەھا لە ١٥ی خاکەلێوەی ٢٠٢٣، ڕێوڕەسمێک بۆ یادی «سەید جەلالەدین محەممەدیان» لە ھۆڵی ڕودەکی لە تاران بەڕێوە چوو، کە تێیدا پارچە مۆسیقای «پیاوانی خوا» لەلایەن گرووپی تەنبوورژەنانی «ڕاز مەھتاب» پێشکەش کرا.کردپرس: تجلیل از سیدجلال محمدیان در تالار رودکی تهران، نوشته‌شده در ۲۸ تیر ۱۴۰۲؛ بازدید در ۲۸ تیر ۱۴۰۲.

 سەرچاوەکان 

پۆل:خەڵکی کرماشان
پۆل:زیندووان
پۆل:ژەنیارانی ئێرانی
پۆل:ژەنیارانی کورد
پۆل:کوردەکانی ڕۆژھەڵاتی کوردستان
پۆل:گۆرانیبێژان بە زمانی فارسی
پۆل:گۆرانیبێژان بە زمانی کوردی
پۆل:گۆرانیبێژانی پیاوی ئێرانی
پۆل:گۆرانیبێژانی کورد